**ΔΙΑΔΙΚΑΣΙΑ ΚΑΤΑΘΕΣΗΣ ΔΙΚΑΙΟΛΟΓΗΤΙΚΩΝ ΣΤΗ ΔΔΕ ΣΕΡΡΩΝ**

Σας ενημερώνουμε ότι η ΔΔΕ Σερρών θα παραλαμβάνει τις αιτήσεις και τα δικαιολογητικά συμμετοχής στις αριθμ. **1ΓΕ/2019 (ΦΕΚ 45/τ. Προκ. ΑΣΕΠ/24-12-2019**  & **2ΓΕ/2019 (ΦΕΚ 46/τ. Προκ. ΑΣΕΠ/24-12-2019** προκηρύξεις του ΑΣΕΠ

**από 13-01-2020 έως 04-03-2020**

**από 10:00 έως 15:00**

Η κατάθεση της ειδικής έντυπης αίτησης με τα απαιτούμενα δικαιολογητικά, όπως ορίζονται **στο ΚΕΦ. Δ΄ της προκήρυξης του ΑΣΕΠ**, θα γίνεται **αυτοπροσώπως (με υποχρεωτική κατάθεση φωτοαντίγραφου Δελτίου Αστυνομικής Ταυτότητας) ή με νόμιμα εξουσιοδοτημένο πρόσωπο** εντός της προαναφερόμενης προθεσμίας.

Οι υποψήφιοι οφείλουν να έχουν **συμπληρωμένη την ειδική έντυπη αίτηση (πρωτότυπη και φωτοαντίγραφο αυτής) με όλα τα απαραίτητα δικαιολογητικά** που επικαλούνται στις Υποενότητες II & III της αίτησης. Παρακαλούμε η σειρά των δικαιολογητικών που θα κατατεθούν να είναι σύμφωνη με τη σειρά που αυτά αναγράφονται στην ειδική έντυπη αίτηση. Στους υποψηφίους θα **επιστραφεί** **πρωτοκολλημένο το φωτοαντίγραφο της αίτησης** που έχουν καταθέσει.

Επισημαίνουμε ότι α) σε καμία περίπτωση **δεν θα συμπληρώνονται οι εν λόγω αιτήσεις με τους αρμόδιους καταχωριστές** και ότι β) **δεν θα παραλαμβάνονται ελλιπείς αιτήσεις** χωρίς την προσκόμιση όλων των απαιτούμενων δικαιολογητικών.

**Τονίζουμε ότι η αίτηση και τα δικαιολογητικά θα κατατίθενται με αποκλειστική ευθύνη των υποψηφίων** **και ότι σύμφωνα με την υπ’ αρ. 204654/Ε1/24-12-2019 (ΑΔΑ: ΨΤΩΑ46ΜΤΛΗ-Μ4Ν) πρόσκληση του ΥΠΑΙΘ οι Διευθύνσεις Εκπαίδευσης κατά την παραλαβή των δικαιολογητικών δεν θα προβαίνουν σε περαιτέρω έλεγχο για το αν αυτά είναι σύμφωνα με τα οριζόμενα στις οικείες προκηρύξεις του ΑΣΕΠ.**